AIŠKINAMASIS RAŠTAS

Dėl nuomos sutarties nutraukimo

1. **Parengto tarybos sprendimo projekto tikslai ir uždaviniai**

AUTOTAU, MB (toliau – nuomininkas) 2019 m. kovo 28 d. raštu PRET Nr. 20190328­\_2 „Dėl nuomos sutarties Nr. T5-20, 2017-12-01, nutraukimo“ prašo nutraukti nuo 2019 m. balandžio 29 d. 2017 m. gruodžio 1 d. pasirašytą Molėtų rajono savivaldybės ilgalaikio materialiojo turto nuomos sutartį Nr. T5-20 (toliau - Nuomos sutartis), pagal kurią išnuomotos 70,20 kv. m ploto patalpos administraciniame pastate, esančiame Molėtų r. sav., Molėtų m., S. Dariaus ir S. Girėno g. 4. Nuomininkas rašte nurodo, kad jam netinka patalpos, patalpų būklė kritinė, kad, prieš pasirašant sutartį, nebuvo informuotas apie patalpų būklę. Nuomininkui, prieš pateikiant prašymą dalyvauti nuomos konkurse, buvo sudaryta galimybė apžiūrėti nuomojamų patalpų būklę. Atsižvelgus į tai, kad už patalpų nuomą iki 2019 m. balandžio 29 d. nuomininkas sumokėjo nuompinigius ir apmokėjo sąskaitas už komunalines paslaugas, Molėtų rajono savivaldybės administracija (toliau – Administracija) sutinka nutraukti Nuomos sutartį.

Nuomos sutarties 24.2 papunktis reglamentuoja, kad sutartis gali būti nutraukiama šalių susitarimu. Administracija nuomininką informavo, kad teiks Molėtų rajono savivaldybės tarybai sprendimo projektą dėl Nuomos sutarties nutraukimo šalių susitarimu.

Parengto sprendimo projekto tikslas – nutraukti šalių susitarimu Nuomos sutartį dėl nuomos patalpų, esančių Molėtų r. sav., Molėtų m., S. Dariaus ir S. Girėno g. 4.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimo Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurias Administracija galės naudoti savo veiklai arba skelbti patalpų nuomos konkursą.

Neigiamos pasekmės – nėra.

 **4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.